แนวโน้มดัชนีเช้าปรับลงค่อนข้างแรง
นักวิเคราะห์ฯคาดตลาดหุ้นไทยเช้านี้ปรับตัวลงค่อนข้างแรง เจอปัยจัยลบกดดันทั้งในประเทศ-ต่างประเทศ
28 เม.ย. 2553

นักวิเคราะห์ฯคาดตลาดหุ้นไทยเช้านี้ปรับตัวลงค่อนข้างแรง เจอปัยจัยลบกดดันทั้งในประเทศ-ต่างประเทศ 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คงจะปรับตัวลงแรงเล็กน้อย โดยคาดว่าจะได้รับแรงกดดันจากตลาดต่างประเทศที่เช้านี้หลายตลาดปรับตัวลงมาแรง อย่างดัชนีหุ้นดาวโจนส์ปรับตัวลงไป 1.9%, ตลาดนิกเคอิเช้านี้ลงไป 2.6%, ตลาดไต้หวันปรับตัวลงไป 1.8% และ ราคาน้ำมันก็ปรับตัวลงค่อนข้างมาก ทั้งนี้เป็นผลจากความวิตกกังวลในเรื่องของกรีซและโปรตุเกสถูกปรับลดเครดิต และทางสหรัฐฯเองก็กังวลเรื่องของโกลแมนแซคส์ที่จะถูกก.ล.ต.สหรัฐฯสอบสวน
ขณะที่ปัจจัยในประเทศก็ยังมีความกังวลเรื่องการเมืองที่การชุมนุมยังยืดเยื้อไม่สิ้นสุด และวานนี้นักลงทุนต่างชาติขายสุทธิกว่า 1 พันล้านบาท ดังนั้น วันนี้ตลาดบ้านเราคงจะถูกขายทำกำไรออกมา